stanford-oval/wikipedia huggingface dataset:
שיקגו PD

| --- | --- |

 מבוסס על:  Chicago Fire 
 סוגה:  דרמה המשכית   דרמה משטרתית
 יוצרים:  דיק וולף מאט אולמסטד
 שחקנים:  ג'ייסון בגיי   ג'ון סדה   סופיה בוש   ג'סי לי סופר   טרייסי ספירידקוס   פטריק פלוגר   מרינה סקוורסיאטי   לרויס הוקינס   אליאס קוטיז   איימי מורטון
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  שיקגו 
 מספר עונות:  12
 מספר פרקים:  213 (נכון ל-15 ביוני 2023)
 תוכנית המשך:  שיקגו Justice, רופאי שיקגו 
 הפקה
 מפיקים בפועל:  מייקל ברנדט 
 הפצה:  NBCUniversal הפקות, הולו 
 מוזיקה:  אטלי אורוורסון 
 אורך פרק:  42 דקות
 שידור
 רשת שידור:  NBC
 רשת שידור בישראל:  HOT Zone
 תקופת שידור מקורית:  8 בינואר 2014 – הווה
 קישורים חיצוניים
 www.nbc.com/chicago-pd/
 דף התוכנית ב-IMDb
 
שיקגו PD (באנגלית: Chicago P.D.‎) היא סדרת דרמה-פעולה אמריקאית שנוצרה על ידי דיק וולף ומאט אולמסטד, המשמשים בה גם כמפיקים בפועל, והיא השנייה בזיכיון שיקגו. עונתה הראשונה של הסדרה עלתה לשידור ברשת NBC ב-8 בינואר 2014. עלילת הסדרה עוקבת אחר שוטרי המקוף ואנשי יחידת המודיעין של מחוז 21 במשטרת העיר שיקגו, אשר מפטרלים במחוז ומפענחים פשעי רחוב, הכוללים פשע מאורגן, סחר בסמים ומקרי רצח.
הסדרה חודשה לעונה חמישית שעלתה ב-27 בספטמבר 2017. ב-9 במאי 2018 חודשה הסדרה לעונה שישית, אשר עלתה לשידור ב-26 בספטמבר של אותה שנה. ב-26 בפברואר 2019 הודיעה NBC על עונה שביעית לסדרה, שעלתה לשידור ב-25 בספטמבר אותה שנה.
רשת NBC שידרה גם את עונות 8-9 ובנוסף הודיעה על חידוש הסדרה לעונה 10 ב-21 בספטמבר 2022.
אנשי היחידה הוצגו לראשונה בפרק פיילוט בסוף עונתה הראשונה של סדרת האם, "שיקגו FIRE".
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | מדרוג | ממוצע צופים (במיליונים) |
| --- | --- | --- | --- | --- | --- | --- | --- |
|  | 1 | 15 | 15 | 8 בינואר 2014 | 21 במאי 2014 | 55 | 8.03 |
|  | 2 | 23 | 23 | 24 בספטמבר 2014 | 20 במאי 2015 | 51 | 8.74 |
|  | 3 | 23 | 23 | 30 בספטמבר 2015 | 25 במאי 2016 | 47 | 8.71 |
|  | 4 | 23 | 23 | 21 בספטמבר 2016 | 17 במאי 2017 | 36 | 8.48 |
|  | 5 | 22 | 22 | 27 בספטמבר 2017 | 9 במאי 2018 | 24 | 10.32 |
|  | 6 | 22 | 22 | 26 בספטמבר 2018 | 22 במאי 2019 | 18 | 11.18 |
|  | 7 | 20 | 20 | 25 בספטמבר 2019 | 15 באפריל 2020 | 11 | 11.23 |
|  | 8 | 16 | 16 | 11 בנובמבר 2020 | 26 במאי 2021 | 10 | 9.73 |
|  | 9 | 22 | 22 | 22 בספטמבר 2021 | 25 במאי 2022 | 13 | 9.15 |
|  | 10 | 22 | 22 | 21 בספטמבר 2022 | 24 במאי 2023 | 11 | 8.27 |
|  | 11 | 13 | 13 | 17 בינואר 2024 | 22 במאי 2024 | 13 | 7.87 |
|  | 12 | — | — | 25 בספטמבר 2024 | — | — | — |
פרסים ומועמדויות

| שנה | פרס | קטגוריה | מועמד/ים | תוצאה | מקור |
| --- | --- | --- | --- | --- | --- |
| 2024 | פרס NAACP Image | שחקן המשנה הטוב ביותר בסדרת דרמה | לרויס הוקינס | מועמדות |  |
הערות שוליים

↑  Nellie Andreeva, "‘Chicago Fire’, ‘Chicago P.D.’ & ‘Chicago Med’ Renewed, No Decision On ‘Justice’". deadline.com. May 10, 2017
↑  Erik Pedersen, "NBC Renews All Three ‘Chicago’ Dramas From Dick Wolf". Deadline.com. February 26, 2019
↑  Winners, NAACP Image Awards (באנגלית אמריקאית)
בנדיקוט סראם

| בנדיקוט סראם |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: בנדיקוטאים
משפחה:: בנדיקוטיים
סוג:: בנדיקוט סראם
מין:: בנדיקוט סראם
שם מדעי
 Rhynchomeles prattorum ‏תומאס, 1920
תחום תפוצה


בנדיקוט סראם (שם מדעי: Rhynchomeles prattorum), הוא מין בנדיקוט נדיר שאנדמי לאי סראם במרכז אינדונזיה ומהווה מין יחיד בסוגו. הוא תואר מדעית לראשונה בשנת 1920 על ידי הזואולוג הבריטי אולדפילד תומאס מאוסף של 7 דגימות שנאספו על ידי האחים צ'ארלס, פליקס וג'וזף פראט באי סראם, והמין החדש נקרא על שמם כמחווה. מאז האיסוף המקורי, המין לא נלכד מעולם בטבע, וייתכן שהוא נכחד מן העולם.
מידע כללי

בנדיקוט סראם בעל מבנה גוף גוץ וחרוטי, עם חוטם מוארך, אוזניים קטנות וגפיים דקיקות. יש לו טפרים גדולים וחזקים שמשמשים. אורך ראשו וגופו 25–33 סנטימטרים ואורך זנבו כ-8 סנטימטרים. בנדיקוט סראם הוא בין הקטנים שבסוגי הבנדיקוט במלנזיה, וגדול רק מן הסוג בנדיקוט ננסי. הפרווה של בנדיקוט סראם חלקה וזיפית. צבעה הכללי חום שוקולד כהה או מהגוני עם אוכף כהה באזור הכתף, והיא הופכת לחיוורת יותר באזור הבטן, הגפיים והראש. על החזה יש כתם לבן בוהק. הזנב אפרורי וכמעט חסר שיער. החוטם והכפות כתמתמים.
כאמור, בנדיקוט סראם אנדמי לאי סראם שנמצא בתוך ים סראם במרכז איי מאלוקו שבאינדונזיה. מכיוון שמאז האיסוף המקורי המין טרם נתפס שוב, טווח התפוצה שלו באי אינו ברור וייתכן שהוא מוגבל לאזור ההררי בפארק הלאומי מונוסלה במרכז האי. המין עשוי להיום קיים גם באי בורו הסמוך לסראם. הדגימות היחידות של הבנדיקוט נאספו כולם ביער גשם טרופי הררי עד רום 1,800 מטר מעל פני הים.
אין שום מידע על אורח החיים והביולוגיה של בנדיקוט סראם, וסביר להניח שהוא דומה בפרטים רבים לקרוביו האחרים: פעיל בשעות הלילה וניזון בעיקר מחרקים ורמשים.
מצב

מאז האיסוף המקורי של 7 הדגימות ב-1920 על ידי שלושת האחים פראט, בנדיקוט סראם מעולם לא נלכד או נצפה בטבע על ידי חוקרי טבע מערביים. בשל כך, מצבו אינו ברור. חוקרים מסוימים סבורים שהמין נכחד, שכן סקר בשנת 1991 באי לא הצליח למצוא אף בנדיקוט. מאידך, ייתכן שהסיבה לכך נובעת מכך שהוא נפוץ בעיקר ביערות ההרריים והבלתי נגישים שבהם לא נערכו סקרים, ותושבי האי סראם טוענים שהם לוכדים בנדיקוטים מדי פעם.
הרשימה האדומה של IUCN מסווגת את בנדיקוט סראם במצב השימור סכנת הכחדה, מאחר שהוא ידוע רק ממקום אחד באי סראם שגודלו המשוער 240 קילומטרים רבועים בסך הכול, ועקב ירידה מתמשכת בהיקף ובאיכות בית הגידול שלו באי סראם. בירוא יערות שמתרחש באזורים הנמוכים, משפיע לרעה על היערות באזורים הגבוהים בצורת התייבשות הצמחייה, ומגדיל את הסיכון של התפרצות שריפות בר. ייתכן שהבנדיקוט גם סובל ממינים פולשים שהובאו לאי על ידי האדם, ובראשם חזירים, חולדות, כלבים ואולי גם חתולים.
האזור היחיד שבו המין היה קיים בבירור נמצא בתוך הפארק הלאומי מונוסלה שמשתרע על 1,890 קמ"ר. עם זאת, בירוא יערות לא חוקי מתרחש גם בתחומי הפארק. נדרשים סקרים נוספים באי סראם על מנת לאמת האם הבנדיקוט קיים או נכחד, וכן לבדוק אם הוא קיים באי בורו.
הערות שוליים

↑  בנדיקוט סראם באתר הרשימה האדומה של IUCN
קי וסט

קי וסט (Key West) היא עיר הבירה של מחוז מונרו בפלורידה שבארצות הברית ושל רפובליקת קונק העיר נמצאת על אי בעל אותו שם - אחד מאיי הקיז, והיא העיר הדרומית ביותר בארצות הברית היבשתית (שכן הוואי דרומית ממנה).
בעיר מתגוררים 25,478 תושבים (2000), אותו מספר תושבים כמו ב-1920.
העיר נודעת באוכלוסייה ההומוסקסואלית הגדולה שבה, והיא מהווה יעד לתיירות הומוסקסואלית.
כלכלת העיר מתבססת על התיירות.
סיסמת העיר, "משפחה אנושית אחת" ("One Human Family"), מסמלת את הסובלנות של תושבי העיר, שהחופש האישי חשוב להם.
העיר היא בירתה של המדינה לכאורה רפובליקת קונק שהכריזה על עצמאותה מארצות הברית בשנת 1982.
היסטוריה

לפני גילוי יבשת אמריקה על ידי כריסטופר קולומבוס התגוררו באי אנשי השבט האינדיאני קלוסה. האירופאי הראשון שהגיע אל פלורידה היה חואן פונסה דה לאון הספרדי. בעקבות הגילוי הספרדי הוקם באי כפר דייגים קטן.
הספרדים כינו את האי בשם "קאיו וֶסוֹ" (Cayo Hueso) שמשמעו "אי העצם", משום שמצאו בו עצמות אדם רבות, כנראה שריד לשדה קרב או אתר קבורה אינדיאני קדום. השם האנגלי של האי הוא שיבוש של השם הספרדי.
בשנת 1763, כאשר הבריטים השתלטו על פלורידה, הועברו התושבים הספרדים להוואנה. כאשר פלורידה חזרה לשלטון ספרד, 20 שנה לאחר הכיבוש, לא הייתה התיישבות נוספת באי.
ב-1815 החכיר מושל הוואנה הספרדי את האי לחואן פאבלו סאלאס מסיינט אוגוסטין שבפלורידה. לאחר שפלורידה הועברה לארצות הברית, מכר סאלאס את האי לאיש עסקים אמריקאי בשם ג'ון סימונטון בשנת 1821 עבור 2,000 דולר. סימונטון חילק את האי לחלקות ומכר אותן למתיישבים, אולם הריבונות על האי לא הייתה בידי ארצות הברית.
בשנת 1823 כבשו את האי כוחות צבא של ארצות הברית בעקבות לחץ של סימונטון על הקונגרס של ארצות הברית.
בתקופת מלחמת האזרחים האמריקנית, נשאר קי וסט בשליטת הכוחות הפדרליים בשל בסיס הצי שהיה בו, אף שפלורידה הצטרפה למדינות הקונפדרציה.
בשנת 1912 חובר האי ליבשת באמצעות גשרי רכבת, אולם אלה נהרסו בהוריקן בשנת 1935. ב-1938 נבנה כביש המחבר את האי ליבשת.
ב-23 באפריל 1982 הכריז האי קי וסט על עצמאות מארצות הברית ועל הקמת רפובליקת קונק בשל "מצור" שהטיל משמר החופים על האי, ועל האי כעל שטח כבוש על ידי צבא ארצות הברית.
גאוגרפיה

הנקודה הגבוהה ביותר בעיר היא בגובה 5 מטרים מעל פני הים.
אורכו של האי קי וסט הוא 6 ק"מ ורוחבו 3 ק"מ.
שטחה של העיר 19.2 קמ"ר, מתוכם 15.4 קמ"ר הם יבשה ו- 3.8 קמ"ר הם מים (כ-19.79%).
תקשורת

מערכות הכבלים והלוויין מאפשרות לתושבי העיר לצפות בערוצי העיר מיאמי. באי קי וסט פועלות 11 תחנות רדיו המשדרות בשיטת FM ו-2 תחנות בשיטת AM.
באי יוצאים לאור שני עיתונים הפלורידה קיז קינוטר והקי וסט סיטיזן, וכן עיתון מקומי של בסיסי חיל האוויר באי - ה"סאות'רנמוסט פלייר".
אתרים בעלי חשיבות

בקי וסט מוזיאונים ואתרי תיירות רבים, אולם אתר התיירות העיקרי של העיר, הוא רחוב דובל והברים הרבים המצויים בו ופסטיבל השקיעה הנערך מידי ערב בכיכר מאלורי. אתרים היסטוריים ומוזיאונים אחרים הם הבית הלבן הקטן של טרומן שנמצא במתחם טרומן, בית ארנסט המינגוויי, מצודת זאכרי טיילור, המוזיאון הימי מל פישר, מוזיאון המגדלור ומגורי שומר המגדלור של קי וסט, ומוזיאון נפש שודד הים.
דמוגרפיה

אוכלוסייה היסטורית בקי וסט:
1840: 688
1850: 2,367
1860: 2,832
1870: 5,016
1880: 9,890
1890: 18,080
1900: 17,114
1910: 19,945
1920: 18,749
1930: 12,831
1940: 12,927
1950: 26,433
1960: 33,956
1970: 29,312
1980: 24,292
1990: 24,832
2000: 25,478
2006: 23,262
במהלך המחצית השנייה של המאה ה-20 ירד באופן משמעותי מספר המשפחות בעיר מ-13,340 משפחות בשנת 1960 (42.1% מהתושבים), ל-5,463 משפחות עם ילדים בשנת 2000 (19.9% מהתושבים).
דמוגרפיה > שפות

על פי המפקד שנערך בשנת 2000, 76.66% מתושבי העיר הצהירו שאנגלית היא שפתם הראשונה, 17.32% הצהירו על הספרדית כשפתם הראשונה, 1.06% על האיטלקית, 1.02% על צרפתית ו-0.94% על הגרמנית
הערות שוליים

↑  מפקד 2000 - משקי בית בקי וסט
↑  מידע על השפות המדוברות בקי וסט
| פלורידה קיז |
| --- | --- | --- |
| הפארק הלאומי ביסקיין | סולג'ר קי • ראגד קיז • בוקה צ'יטה קי • סנדס קי • אליוט קי • אדמס קי • אולד רודס קי • איילנדיה |  |
| הקיז העליונים | קי לארגו • פלנטיישן קי • וינדלי קי • קי מטקומבה העליון • אינדיאן קי • ליגנומוויטאה קי • קי מטקומבה התחתון • איילאמורדה |  |
| הקיז האמצעיים | קרייג קי • פייסטה קי • לונג קי • לייטון • קונק קי • דק קי • גראסי קי • קרול קי • לונג פוינט קי • פט דיר קי • קי וקה • מרתון (פלורידה) • חוף קי קולוני • בוט קי • נייטס קי • פיג'ן קי |  |
| הקיז התחתונים | ליטל דק קי • מיזורי קי • אוהיו קי • ביאה הונדה קי • ספאניש הארבור קי • וסט סמרלנד קי • נו ניים קי • ביג פיין קי • ליטל טורץ' קי • מידל טורץ' קי  • ביג טורץ' קי  • רמרוד קי  • סמרלנד קי • נוקמידאון קי •  שוגרלוף קי • פארק קי • שוגרלוף קי התחתון • סאדלבאנץ' קי • שארק קי • גייגר קי •  ביג קוקפיט קי • רוקלנד קי המזרחי • רוקלנד קי • בוקה צ'יקה קי • קי הייבן •  קי וסט • סיגסבי פארק • פלמינג קי • סנסט קי • ויטסריה |  |
| איים מרוחקים | מיו קיז • באלאסט קי • מרקיז קיז • טורטוגס היבשים |  |
| אזורים | מפרץ פלורידה •  הפארק הלאומי דריי טורטוגס • השמורה הימית הלאומית פלורידה קיז •  שמורת האיילים הלאומית קיז •  מפרץ ביסקיין •הפארק הלאומי ביסקיין • שמורת הטבע הלאומית קי וסט • שמורת הטבע הלאומית אגם קרוקודיל |  |
| נושאים אחרים | מחוז מונרו • רפובליקת קונק • הכביש המהיר מעל הים • הרכבת מעל הים • גשר קארד סאונד • גשר שבעת המילים • גשר בהיה הונדה • הוריקן וילמה • הוריקן יום העבודה של 1935 • איל הקיז • פאי קי ליים |  |
| דגל פלורידה פלורידה |
| --- | --- | --- |
| בירת המדינה | טאלאהאסי |  |
| אזורים גאוגרפיים | אזור מפרץ טמפה • ביג בנד • דרום פלורידה • דרום מערב פלורידה • החוף הנשכח • החוף הראשון • הידית של פלורידה • הקיז • חוף האוצר • חוף האיזמרגד • חוף הזהב • חוף החלל • חוף הטבע • חוף השמש • מרכז פלורידה  • צפון מרכז פלורידה |  |
| היישובים הגדולים ביותר | ג'קסונוויל • מיאמי • טמפה • סנט פיטרסבורג • אורלנדו • הייליה • טאלאהאסי • פורט לודרדייל • פורט סנט לוסי • פמברוק פיינס • קייפ קורל • הוליווד • גיינסוויל • מיראמר • קורל ספרינגס • קלירווטר • מיאמי גארדנס • פאלם ביי • וסט פאלם ביץ' • פומפנו ביץ' |  |
| נושאים נוספים | מחוזות • סמלים • היסטוריה • דמוגרפיה • יהדות פלורידה |  |
| --- | --- |
בקרת זהויות :  NLI: 987007561938405171  BnF: cb13329547q (data)  GND: 4250124-6  LCCN: n80020818  MusicBrainz: 58a6adb2-2911-4708-ad35-9c88938c1668  NARA: 10046071  VIAF: 156598145   WorldCat (עם VIAF): 156598145 
ציון הנקודה הדרומית ביותר, הנגישה לאזרחים, בארצות הברית היבשתית
מרקו פולו (סדרת טלוויזיה)

| --- | --- |

 סוגה:  דרמה היסטורית הרפתקאות
 יוצרים:  ג'ון פוסקו 
 בימוי:  יואקים רונינג, דייוויד פטרקה, John Maybury, ג'ון אמייל, אליק סחרוב, אספן סנדברג, דניאל מינהאן, ג'יימס מקטיג 
 שחקנים:  גבריאל ביירן (גרגוריוס העשירי)  מישל יאו  כריס פנג  ז'אקי צאן  לאונרד וו  רון יואן (Nayan)  Corrado Invernizzi (Maffeo Polo)  לורנס מקאור  Tosh Zhang  Tan Kheng Hua (Empress Xie Daoqing)  Soffi Jikan  Patrick Teoh  Oon Shu An  Jason Chong  מאהש ג'אדו (Ahmad Fanakati)  קלאודיה קים (חוטולון)  ריק איאן (קאידו)  עמר וואקד  ג'ואן צ'אן (צ'בי)  בנדיקט וונג (קובלאי חאן)  רמי היי (ג'ינגים)  ג'ו ג'ו (Kököchin)  טום וו (Bayan of the Baarin)  Baljinnyamyn Amarsaikhan (אריק בוק)  אנג צ'ין האנג (ג'יה סיידאו)  פיירפרנצ'סקו פאבינו (Niccolò Polo)  אוליביה צ'נג  טוגו איגאוואה  Darwin Shaw  בפסקה זו רשומה אחת נוספת שטרם תורגמה 
 ארץ מקור:  ארצות הברית 
 שפות:  אנגלית
 מקום התרחשות:  יואן 
 מספר עונות:  2 
 מספר פרקים:  21 
 הפקה
 מפיקים בפועל:  הארווי ויינסטין, בוב ויינסטין, בן סילברמן 
 חברת הפקה:  The Weinstein Company TV Electus
 הפצה:  נטפליקס 
 אתר צילומים:  קזחסטן, איטליה, Iskandar Malaysia Studios 
 מוזיקה:  Daniele Luppi 
 שידור
 רשת שידור:  נטפליקס 
 פורמט (תמונה):  1080i (HDTV), 2160p (4K UHD)
 תקופת שידור מקורית:  12 בדצמבר 2014 – 1 ביולי 2016 
 קישורים חיצוניים
 אתר רשמי
 דף התוכנית ב-IMDb
 
מרקו פולו היא סדרת דרמה אמריקאית בהשראת שנותיו הראשונות של מרקו פולו בחצר קובלאי חאן, כגן האימפריה המונגולית ומייסד שושלת יואן (1271–1368). הסדרה שודרה בבכורה בנטפליקס ב-12 בדצמבר 2014. הסדרה נכתבה ונוצרה על ידי ג'ון פוסקו ובכיכובו של לורנזו ריצ'למי בתפקיד הראשי עם בנדיקט וונג בתפקיד קובלאי חאן. הסדרה הופקה על ידי חברת ויינשטיין. ב-7 בינואר 2015, הסדרה חודשה על ידי נטפליקס לעונה שנייה בת 10 פרקים, שהוקרנה לראשונה ב-1 ביולי 2016.
ב-12 בדצמבר 2016, נטפליקס הודיעה כי ביטלה את הסדרה לאחר שתי עונות. מקורות אמרו ל"הוליווד ריפורטר" כי שתי העונות הביאו להפסד של 200 מיליון דולר עבור נטפליקס וההחלטה לבטל את הסדרה התקבלה במשותף על ידי נטפליקס וחברת ויינשטיין.
שחקנים ודמויות

| שחקן | דמות |
| --- | --- |
לורנצו ריצ'למי: מרקו פולו
בנדיקט וונג: קובלאי חאן
ג'ואן צ'ן: הקיסרית צ'בי
רמי היי: יורש העצר ג'ינגים
אולי לטוקפו: ביימבה
ג'ו ג'ו: נרגואי / הנסיכה קוקאצ'ן
מהש ג'אדו: אחמד
טום וו: לי ג'ינבאו
אוליביה צ'נג: ג'יה מיי לין
ריק יון: קאידו חאן
פיירפרנצ'סקו פאבינו: ניקולו פולו
עמר וואקד: יוסף
צ'ין האן: ג'יה סיידאו
קלאודיה קים: הנסיכה חוטולון
ז'קלין צ'אן: שבקנה חאתון
רון יואן: הנסיך ניאן
לאונרד וו: הנסיך אורוס
מישל יאו: לוטוס
תומאס צ'אנינג: ג'רל חאן
כריס פאנג: ארבן חאן
גבריאל ביירן: האפיפיור גרגוריוס העשירי
ראו גם

אירופאים בסין של ימי הביניים
הערות שוליים

↑  "Netflix's 'Marco Polo' Sets December Premiere Date". Deadline Hollywood. 28 באוגוסט 2014. נבדק ב-28 באוגוסט 2014. {{cite news}}:  (עזרה)
↑  "Netflix's 'Marco Polo' Sets Its Cast". The Hollywood Reporter. 8 באפריל 2014. נבדק ב-8 באפריל 2014. {{cite web}}:  (עזרה)
↑  "'Marco Polo' Canceled at Netflix After Two Seasons". hollywoodreporter.com. נבדק ב-13 בדצמבר 2016. {{cite web}}:  (עזרה)
אופרטור צמוד

באלגברה ליניארית והכללותיה, האופרטור הצמוד לאופרטור ליניארי  T\colon V\rightarrow W הוא אופרטור ליניארי אחר,  T^{*}\colon W^{*}\rightarrow V^{*}. בנוכחות מכפלה פנימית האופרטור הצמוד הוא אופרטור  T^{*}\colon W\rightarrow V.
פעולת ההצמדה מהווה אינוולוציה של חוג האנדומורפיזמים של מרחב מכפלה פנימית. 
הקשרים בין האופרטור לצמוד שלו מאפיינים כמה מן המשפחות החשובות ביותר של אופרטורים, ובפרט מאפשרים לזהות מתי אופרטור ניתן ללכסון.
המקרה הכללי

לכל מרחב וקטורי  V מוגדר המרחב הדואלי  V^{*} של כל הפונקציונלים  V\rightarrow F. אם  T\colon V\rightarrow W העתקה ליניארית, ההעתקה הצמודה היא אופרטור  T^{*}\colon W^{*}\rightarrow V^{*} המוגדר לפי הכלל הפשוט  (T^{*}f)(v):=f(Tv); כלומר,  T^{*} פועל על פונקציונלים  f:W\rightarrow F על ידי הרכבת  T מימין.
פעולת הצמוד היא ליניארית: אם  T,S\colon V\rightarrow W שתי העתקות ליניאריות ו- \alpha \in F הוא סקלר, אז  (T+S)^{*}=T^{*}+S^{*} ו-  (\alpha T)^{*}=\alpha T^{*}.
אם  U,V,W מרחבים וקטוריים ו-  T\colon V\rightarrow W,S\colon W\rightarrow U העתקות, אז  (ST)^{*}=T^{*}S^{*} משום ש- ((ST)^{*}g)(v)=g(STv)=S^{*}g(Tv)=(T^{*}(S^{*}g))(v).
בדומה לזה מוגדר הצמוד של הצמוד,  T^{**}:V^{**}\rightarrow W^{**}, לפי  (T^{**}\varphi )(f):=\varphi (T^{*}f). כל מרחב וקטורי  V משוכן באופן טבעי במרחב הדואלי לדואלי שלו,  V^{**}, כאשר מפרשים וקטור  vכפעולה  V^{*}\rightarrow F המוגדרת לפי  v(f)=f(v). תחת הפירוש הזה,  T^{**} מתלכד עם  T בכל מקום שבו האחרון מוגדר, משום ש- (T^{**}v)(f)=v(T^{*}f)=(T^{*}f)(v)=f(Tv)=(Tv)(f) לכל  f:W\rightarrow F.
מרחבי מכפלה פנימית

כאשר מוגדרת על  V מכפלה פנימית, משפט ההצגה של ריס מאפשר לזהות את  V עם המרחב הדואלי שלו, בכך שכל וקטור  x מותאם לפונקציונל  f_{x}\colon y\rightarrow (y,x). נניח שגם על  W מוגדרת מכפלה פנימית משלו, הקובעת זיהוי של  W עם המרחב הדואלי שלו באותו אופן.
אם  T\colon V\rightarrow W העתקה ליניארית, אז מגדירים  T^{*}\colon W\rightarrow V כך שיתקיים, לכל  w\in W,  \,f_{T^{*}w}=T^{*}f_{w}; כלומר, לכל  v\in V,  (v,T^{*}w)=f_{T^{*}w}(v)=T^{*}f_{w}(v)=f_{w}(Tv)=(Tv,w). כך השוויון  (v,T^{*}w)=(Tv,w) מגדיר את האופרטור החדש  T^{*}\colon W\rightarrow V.
במקרה של מכפלה פנימית הרמיטית, כגון מכפלה פנימית מעל שדה המספרים המרוכבים שבה מתקיים  (x,\alpha y)={\bar {\alpha }}(x,y), הזיהוי של  V עם המרחב הדואלי הוא דרך פעולה צמודה של הסקלרים, ולכן במקרה זה יש לקרוא את נוסחת הכפל בסקלר שהוזכרה לעיל כך:  (\alpha T)^{*}={\bar {\alpha }}T^{*}.
במקרה המיוחד בו  V=W, הליניאריות של פעולת ההצמדה, יחד עם חוק הכפל  (ST)^{*}=T^{*}S^{*}, הופכים את ההצמדה לאינוולוציה של חוג האנדומורפיזמים  \operatorname {End} (V) (שאבריו הם כל האופרטורים הליניאריים מ- V ל- V).
מרחבי מכפלה פנימית > ההגדרה של העתקה צמודה

ההעתקה הצמודה (או הטרנספורמציה הצמודה) היא העתקה ליניארית אשר מקיימת  \langle Tu,v\rangle =\langle u,T^{*}v\rangle  והיא תואמת במשמעותה את המטריצה הצמודה.
T^{*} מוגדרת על ידי  T^{*}v=\sum _{i=1}^{N}{\overline {\langle Tw_{i},v\rangle }}w_{i}.
מרחבי מכפלה פנימית > תכונות של העתקה צמודה

התכונות הבאות מתקיימות על ידי העתקה צמודה:
(T^{*})^{*}=T
(S+T)^{*}=S^{*}+T^{*}
(aT)^{*}={\bar {a}}T^{*}
אם  T הפיכה אז גם  T^{*} הפיכה.
מרחבי מכפלה פנימית > אופרטורים מיוחדים

לכל אופרטור  T\colon V\rightarrow V, כאשר  V מרחב מכפלה פנימית, יש משמעות להרכבות  TT^{*},T^{*}T, ששתיהן העתקות  V\rightarrow V, ולכן אפשר להשוות ביניהן. אם  TT^{*}=T^{*}T ההעתקה נקראת נורמלית. אם  TT^{*} היא הזהות ההעתקה נקראת אוניטרית (ובהקשר מעט שונה אורתוגונלית). אם  T^{*}=T ההעתקה היא הרמיטית.
מטריצות

בין מרחבים וקטוריים מממד סופי אפשר לתאר כל העתקה ליניארית באמצעות מטריצה, על ידי בחירת בסיס לכל מרחב. בפרט, עבור מרחבי הווקטורים הסטנדרטיים, בחירת הבסיס הסטנדרטי כבסיס מייצג מאפשרת לחשב את האופרטור הצמוד בקלות:
 (A^{*})_{ij}={\overline {A_{ji}}}
כלומר: המטריצה של האופרטור הצמוד מתקבלת מהפעלת שחלוף והצמדה מרוכבת על המטריצה המקורית.
ראו גם

מרחב דואלי
אל מריאצ'י (סדרת טלוויזיה)

| --- | --- |
 מבוסס על:  אל מריאצ'י מאת רוברט רודריגז
 סוגה:  מותחן ודרמת פשע
 ארץ מקור:  ארצות הברית 
 שפות:  ספרדית
 מספר פרקים:  71 
 הפקה
 חברת הפקה:  Teleset Colombia Sony Pictures Television
 הפצה:  Sony Pictures Television, הולו 
 שידור
 רשת שידור:  AXN
 פורמט (תמונה):  HDTV 720p
 תקופת שידור מקורית:  10 במרץ 2014 – הווה 
 קישורים חיצוניים
 דף התוכנית ב-IMDb
 
אל מריאצ'י (בספרדית: El Mariachi) היא סדרת טלוויזיה מקסיקנית, דרמת פשע בשפה הספרדית, שנוצרה על ידי דארו ונגאס ולינה אוריבה, המבוססת על הסרט האמריקני משנת 1993 באותו שם בבימויו של רוברט רודריגז. הסדרה מהווה הפקה בין טלסט קולומביה לאולפני סוני וצילומיה נערכו במקסיקו בשנת 2013. בסדרה מככבים איוואן אראנה ומרתה היגארדה בתפקידים הראשיים.
עלילה

הסדרה נסובה סביב מרטין, צעיר שנכלא בטעות. שם, מרטין יוזם חברות כנה עם שני אסירים כדי להתמודד עם הסכנות שבכלא, להציל את חייו ולהחזיר לעצמו את חירותו. בעיצומו של הכאוס הזה, מרטין מכיר את אהבת חייו, סלסטה, שמאמינה שהוא אשם בכך שביצע רצח. מרטין ילחם כדי לפתור את אלה שגרמו לו ללכת לכלא ולהשיב את כבודו ואת האישה שהוא אוהב.
שחקנים ודמויות

איוואן אראנה בתפקיד מרטין אגוארה
מרתה היגארדה בתפקיד סלסטה סנדובל
חוליו ברצ'ו בתפקיד פרננדו סנדובל
גוסטבו סאנצ'ס פארה בתפקיד אל בויטרה
מנואל בלבי בתפקיד וויקטור קרוז
חרארדו טרסנה בתפקיד מאורו טפיאס
אנוק לאיאניו בתפקיד אל קויוטה
הערות שוליים

↑  "TELEVISIÓN Serie 'El Mariachi': La música vs el narcotráfico". nacion.com (בספרדית). נבדק ב-14 בדצמבר 2017. {{cite web}}:  (עזרה)
↑  ""El Mariachi", la serie colombiana que odia Robert Rodríguez. Con Martha Higareda e Iván Arana". sinembargo.mx (בספרדית). נבדק ב-14 בדצמבר 2017. {{cite web}}:  (עזרה)
↑  De La Fuente, Columba. "El Mariachi, la nueva serie de Sony y Teleset en AXN". proceso.com.mx (בספרדית). נבדק ב-14 בדצמבר 2017. {{cite web}}:  (עזרה)
1 2  "Canal RCN confirma fecha de estreno de 'El Mariachi' en Colombia". entretengo.com (בספרדית). נבדק ב-14 בדצמבר 2017. {{cite web}}:  (עזרה)
| "טרילוגיית מקסיקו" |
| --- | --- | --- | --- |
| אל מריאצ'י | דספרדו | היו זמנים במקסיקו |  |
‏אל מריאצ'י (סדרת טלוויזיה)‏ • רוברט רודריגז • אנטוניו בנדרס • סלמה הייק
אוטו נויראט

| --- | --- |

 לידה:  10 בדצמבר 1882 וינה, האימפריה האוסטרו-הונגרית 
 פטירה:  22 בדצמבר 1945 (בגיל 63) אוקספורד, הממלכה המאוחדת 
 השקפה דתית:  יהדות 
 מקום לימודים:  אוניברסיטת וינה, אוניברסיטת הומבולדט של ברלין 
 מנחה לדוקטורט:  אדוארד מאייר, גוסטב פון שמולר 
 זרם:  פוזיטיביזם לוגי
 תחומי עניין:  כלכלה, סוציולוגיה, פילוסופיה של המדע
 עיסוק:  כלכלן, סוציולוג, פילוסוף, רישום של נתונים 
 הושפע מ:  קרל מרקס
 השפיע על:  קוויין
 מדינה:  אוסטריה 
 בן או בת זוג:  אולגה האן-נוירת  מארי נויראט  אנה שפירא-נויראט 
 
אוטו נויראט (בגרמנית: Otto Neurath; 10 בדצמבר 1882 –  22 בדצמבר 1945) היה פילוסוף של המדע, סוציולוג וכלכלן פוליטי יהודי אוסטרי, מהדמויות המובילות בחוג הווינאי.
קורות חיים

נויראט נולד בווינה למשפחה יהודית. הוא התמחה בכלכלה נטולת כסף (סחר חליפין) לפני מלחמת העולם הראשונה, ועקב כך מונה על ידי הממשל האוסטרי למשרד התכנון למשך המלחמה. עם סיומה, נעזר בו הממשל המרקסיסטי של בוואריה וסקסוניה לצורך סוציאליזציה של כלכלתן, פרויקט שנרתם לו בהתלהבות. לאחר דיכוי המרידות המרקסיסטיות על ידי הממשל הגרמני המרכזי, נעצר נויראט והואשם בבגידה. הוא שוחרר לאחר שהתברר שכלל לא עסק בפוליטיקה.
בחזרתו לווינה החל בפרויקט שהתפתח ל"מוזיאון החברה והכלכלה". מטרתו הייתה העברת עובדות מורכבות אודות הכלכלה והחברה לציבור הווינאי הרחב. לצורך מימושו החל לעסוק בעיצוב גרפי ובחינוך ויזואלי. יחד עם המאייר גרד ארנץ, יצר נויראט את איזוטייפ, מערכת סמלים מיוחדת לייצוג מידע כמותי באמצעות צלמים קלים לפירוש. השיטה פותחה בהמשך על ידי אדוארד טופט. נויראט וארנץ תכננו סמלי יחסים (proportional symbols) לייצוג סטטיסטיקה דמוגרפית וחברתית בארצות השונות, והדגמת השינוי בנתונים אלו במהלך המאה ה-19 ועד ראשית המאה ה-20. שיטה זו נועדה להקל על הציבור להבין את השינויים החברתיים ואת חוסר השוויון. לעבודתו הייתה השפעה חזקה בתחומי הקרטוגרפיה והעיצוב הגרפי.
במהלך שנות העשרים הפך נויראט לפוזיטיביסט לוגי נלהב, והיה העורך הראשי של המניפסט שלו. הוא עסק בעקרון האימות ובמשפטי הפרוטוקול. כחבר "האגף השמאלי" של החוג הווינאי דחה נויראט הן את המטאפיזיקה והן את האפיסטמולוגיה. הוא ראה את המרקסיזם כסוג של מדע, ואת המדע כמכשיר לשינוי חברתי.
נויראט היה הכוח המניע מאחורי תנועת איחוד המדע והאנציקלופדיה הבינלאומית של המדעים המאוחדים, כשהאחרונה נבנתה במודע על פי האנציקלופדיה הצרפתית הגדולה. הוא שיתף פעולה, בין היתר, עם רודולף קרנפ, עם ברטרנד ראסל, עם נילס בוהר, עם ג'ון דיואי ועם צ'ארלס מוריס. מטרת האנציקלופדיה הייתה ניסוח שיטתי של כל המחקר המדעי המקובל על החוג הווינאי ועל שותפיו. במהלך חייו פורסמו שני כרכים בלבד, אך הפרויקט נמשך והתרחב גם לאחר מותו. שאיפתו לאיחוד המדע נבעה בין השאר מרצונו להעמיד את מדעי החברה על בסיס סיבתי המאפשר תחזיות בדומה לפיזיקה ולכימיה.
בעקבות האנשלוס, שהביא ליחס עוין כלפי יהודים ותומכי המרקסיזם, הוא נמלט יחד עם אשתו, אולגה האן-נויראט, להולנד, שם נפטרה אשתו לאחר מספר שנים. בהמשך הוא ברח לבריטניה, כשהוא חוצה את תעלת למאנש בסירה פתוחה יחד עם פליטים נוספים. באנגליה עבד במשרד לשיכון ציבורי. הוא נפטר ב-1945.
מרבית עבודתו של נויראט זמינה רק בגרמנית. מאמריו ורשימותיו שמורים בארכיון אוניברסיטת רדינג באנגליה.